**ŽUPAN**

KLASA:

URBROJ:

**Zadar:\_\_\_\_\_\_\_ 2024. godine**

Na temelju pozitivnog mišljenja Ministarstva poljoprivrede (KLASA:, URBROJ:, od \_\_\_\_\_\_\_ 2024. godine), članka 6. Pravilnika o dodjeli državne potpore sektoru ribarstva i akvakulture („Narodne novine“ broj 36/15) i članka 28. Statuta Zadarske županije („Službeni glasnik Zadarske županije“ broj 15/09, 7/10, 11/10, 4/12, 2/13, 14/13, 3/18, 5/20 i 5/21) župan Zadarske županije dana \_\_\_\_\_\_\_ 2024. godine, donosi

**PROGRAM**

**za ostvarivanje potpora iz područja marikulture za razdoblje od 2024. – 2027. godine**

* 1. **OPĆE ODREDBE**

**Članak 1.**

Ovim Programom utvrđuju se mjere i aktivnosti, kriteriji i visina potpora, vremenski okvir, prihvatljivi korisnici, potrebna dokumentacija, opći uvjeti i prednosti te provedba dodjele potpora u razdoblju od 2024. – 2027. godine za sufinanciranje aktivnosti kojima se unaprjeđuje razvoj marikulture na području Zadarske županije.

Temeljem ovog Programa dodjeljuju se bespovratna novčana sredstva iz proračuna Zadarske županije kao potpore male vrijednosti u skladu s pravilima EU- a o pružanju državne potpore sektoru ribarstva i akvakulture propisanih Uredbom Komisije (EU) br. 717/2014 od 27. lipnja 2014. o primjeni članaka 107. i 108. Ugovora o funkcioniranju Europske unije na *de minimis* potpore u sektoru ribarstva i akvakulture (SL L 190, 28.6.2014.), a koju je izmijenila Uredba Komisije (EU) 2020/2008 od 8. prosinca 2020. (SL L 414, 9.12.2020.), Uredba Komisije (EU) 2022/2514 od 14. prosinca 2022. (SL L 326, 21.12.2022.) te Uredba Komisije (EU) 2023/2391 od 4. listopada 2023. (SL L, 5.10.2023.), (u daljnjem tekstu: Uredba).

* 1. **VRSTE POTPORE**

**Članak 2.**

Dodjela potpora odnosno provođenje i sufinanciranje projekata iz članka 1. ovog Programa provodi se kroz slijedeće mjere i aktivnosti:

**MJERA 1: Potpore za pripremu projektne dokumentacije u marikulturi**

* 1. tehnička dokumentacija:
     + idejno rješenje
     + idejni projekt
     + glavni projekt
     + izvedbeni projekt
  2. financijska dokumentacija
     + poslovni plan
     + investicijska studija

**MJERA 2: Potpore za razvoj marikulture**

* 1. Nabava proizvedene dugotrajne imovine potrebne za obavljanje djelatnosti uzgoja akvatičnih organizama:
     + plutače
     + oznake
     + lanci
     + konopi
     + oprema za sidrenje
     + HTZ oprema (zaštitna radna odjeća i obuća)
     + ronilačka oprema
     + plutajući objekti
     + manipulativna oprema za rad na uzgajalištu
     + radni strojevi i radna plovila
     + prilagodbe i modifikacije na opremi i plovilima za rad u marikulturi
     + elektronička oprema za praćenje kakvoće uzgojne sredine
     + elektronička oprema za nadzor uzgajališta i radnih plovila
  2. Projekti promidžbe i marketinške pripreme proizvoda marikulture:
     + izrada i tisak promidžbenog materijala
     + izrada nove web stranice
     + promotivne kampanje prilikom stavljanja u promet novih ili redizajniranja postojećih proizvoda
     + promocija na domaćem i / ili inozemnom tržištu
     + izgradnja vizualnog identiteta proizvoda-brenda, dizajn etikete, ambalaže
     + savjetodavne i druge intelektualne usluge
     + analiza proizvoda prije stavljanja proizvoda na tržište
     + certifikacija ekoloških proizvoda
  3. Hidrografska izmjera područja na kojem se obavlja djelatnost marikulture odnosno izrada hidrografskih elaborata sukladno čl. 11.a Zakona o hidrografskoj djelatnosti
  4. Uvođenje sustava analize opasnosti kontrolnih točaka (HACCP sustava) u objekte uključene u uzgoj i / ili preradu morskih organizama
  5. Stručno usavršavanje za stjecanje novih znanja i vještina za zanimanja u akvakulturi
  6. Organizacija stručnih skupova, edukacija, radionica i znanstveno istraživačkih projekata
  7. Organiziranje manifestacija i događanja čiji je cilj promidžba i trženje proizvoda marikulture te podizanje svijesti o njihovoj održivosti

**MJERA 3: Potpore za ulazak u sustave zaštite naziva prehrambenih proizvoda**

Sufinancira se ulazak u sustav zaštite imena proizvoda bilo na nacionalnoj, bilo na EU razini i to: ZOI - zaštićena oznaka izvornosti; ZOZP - zaštićena oznaka zemljopisnog podrijetla; ZTS

* zajamčeni tradicionalni specijalitet. Troškovi sufinanciranja također obuhvaćaju godišnje troškove certifikacije nakon što se jednom uđe u sustav zaštite. Prihvatljivi su:
  1. Troškovi zahtjeva
  2. Troškovi izlaska na teren i kontrole kontrolnog tijela
  3. Troškovi laboratorijske analize proizvoda

Sukladno članku 1. Uredbe, ovaj se Program primjenjuje na potpore dodijeljene poduzetnicima koji se bave primarnom proizvodnjom proizvoda ribarstva i akvakulture, uz sljedeće iznimke:

(a) potpore čiji se iznos utvrđuje na temelju cijene ili količine kupljenih proizvoda ili proizvoda stavljenih na tržište;

(b) potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;

(c) potpore uvjetovane time da se upotrebi domaće robe daje prednost u odnosu na uvezenu robu;

(d) potpore za kupnju ribarskih plovila;

(e) potpore za modernizaciju ili zamjenu glavnih ili pomoćnih motora ribarskih plovila;

(f) potpore za operacije kojima se povećava ribolovni kapacitet ribarskog plovila ili za opremu kojom se povećava sposobnost ribarskih plovila da pronađu ribu;

(g) potpore za izgradnju novih ribarskih plovila ili uvoz ribarskih plovila;

(h) potpore za trajni ili privremeni prestanak ribolovnih aktivnosti, osim potpora koje ispunjavaju uvjete utvrđene u člancima 20. i 21. Uredbe (EU) 2021/1139 Europskog parlamenta i Vijeća

(i) potpore za istraživački ribolov;

(j) potpore za prijenos vlasništva nad poduzećem;

(k) potpore za izravno poribljavanje, osim ako je pravnim aktom Unije to izričito predviđeno kao mjera očuvanja ili u slučaju eksperimentalnog poribljavanja.

**III. KRITERIJ I VISINA POTPORA**

**Članak 3.**

Sufinanciranje je ograničeno u skladu sa sljedećim kriterijima:

* Za Mjeru 1. i 2. do 50% ukupnih dokumentiranih troškova. Najveći pojedinačni iznos do 4.000,00 EUR-a po pojedinačnoj mjeri.
* Financiranje u Mjeri 3. je 100% i ograničeno na 700,00 EUR-a po korisniku.

Sukladno članku 2., točka 2. Uredbe pod pojmom „jedan poduzetnik” obuhvaćena su sva poduzeća koja su u najmanje jednom od sljedećih međusobnih odnosa:

(a) jedno poduzeće ima većinu glasačkih prava dioničara ili članova u drugom poduzeću;

(b) jedno poduzeće ima pravo imenovati ili smijeniti većinu članova upravnog, upravljačkog ili nadzornog tijela drugog poduzeća;

(c) jedno poduzeće ima pravo ostvarivati vladajući utjecaj na drugo poduzeće prema ugovoru sklopljenom s tim poduzećem ili prema odredbi statuta ili društvenog ugovora tog poduzeća;

(d) jedno poduzeće, koje je dioničar ili član u drugom poduzeću, samostalno kontrolira, u skladu s dogovorom s drugim dioničarima ili članovima tog poduzeća, većinu glasačkih prava dioničara ili glasačkih prava članova u tom poduzeću.

Poduzeća koja su u bilo kojem od odnosa navedenih u prvom podstavku točkama (a) do (d) preko jednog ili više drugih poduzeća također se smatraju jednim poduzetnikom.

**IV. VREMENSKI OKVIR**

**Članak 4.**

Ovim Programom utvrđuju se aktivnosti u marikulturi za koje će Zadarska županija u razdoblju od 2024. do 2027. godine dodjeljivati potpore male vrijednosti te kriterije i postupak dodjele istih.

Temeljem ovog Programa, Upravni odjel za poljoprivredu, ribarstvo i EU fondove raspisat će svake godine Javni poziv za podnošenje zahtjeva za dodjelu sredstava potpora iz područja marikulture.

Postupak dodjele smatra se otvorenim danom objave Javnog poziva za dodjelu potpora koji će biti objavljen na web stranici Zadarske županije [www.zadarska-zupanija.hr.](http://www.zadarska-zupanija.hr/) Obavijest o objavi Javnog poziva će biti objavljena u dnevnom tisku.

**V. ODGOVARAJUĆI TRAŽITELJI ZA DODJELU POTPORA**

**Članak 5.**

Potpora se može dodijeliti fizičkim i pravnim osobama iz ranga mikro poduzeća (manje od 10 zaposlenika, čiji je godišnji promet manji od 2.000.000,00 EUR) koje su nositelji dozvole za akvakulturu na području Zadarske županije (u daljnjem tekstu: Tražitelj).

**VI.** **DOKUMENTACIJA**

**Članak 6.**

Svi tražitelji potpore prilikom podnošenja zahtjeva za potporu, trebaju dostaviti slijedeću dokumentaciju:

* Potvrda nadležne Porezne uprave o nepostojanju duga (ne starija od 30 dana od dana podnošenja zahtjeva za potporu)
* Izjava o nepostojanju duga prema Zadarskoj županiji
* Izjava podnositelja zahtjeva o korištenim državnim potporama male vrijednosti
* Izjava o nepostojanju dvostrukog sufinanciranja
* Preslika osobne iskaznice odgovorne osobe
* Račun/i za robu/usluge koji su predmet sufinanciranja
* Ako račun/i nisu plaćeni gotovinski, priložiti dokaze o plaćanju (bankovni izvodi, potvrde o provedenim transakcijama itd...)
* Troškovnik
* Izjava podnositelja zahtjeva o poreznom statusu
* Preslika žiro računa (IBAN) podnositelja zahtjeva
* Rješenje o upisu u Upisnik subjekata u ekološkoj proizvodnji
* Preslika dokumentacije koja se sufinancira potporom za Mjeru 1
* Hidrografski elaborat izrađen i ovjeren od strane ovlaštene pravne osobe sukladno Pravilniku o uvjetima i načinu obavljanja djelatnosti hidrografske izmjere ovlaštenih pravnih osoba (NN 120/2018) ukoliko se radi o hidrografskoj izmjeri
* Potvrdu o stečenim znanjima i vještinama ukoliko se radi o stručnom usavršavanju za zanimanja u akvakulturi
* Prijavnicu na sajam (ako se radi o potpori Organiziranje manifestacija i događanja čiji je cilj promidžba i trženje proizvoda marikulture te podizanje svijesti o njihovoj održivosti)
* Izjava kojom se podnositelj zahtjeva obvezuje da predmet sufinanciranja ostaje u njegovom vlasništvu pet godina od dodjele financijskih sredstava potpore za podmjeru 2.1.
* Zapisnik o provedenoj kontroli za tražitelje potpore za certifikaciju proizvoda s oznakom izvornosti, zemljopisnog podrijetla i zajamčeni tradicionalni specijalitet
* Rješenje ili drugi odgovarajući dokument o upisu u sustave kvalitete (zaštita imena proizvoda), ako je subjekt u navedenom sustavu
* Tražena dokumentacija ovisno o pravnom obliku podnositelja zahtjeva bit će objavljena u samom Obrascu zahtjeva za potporu

**VII. OPĆI UVJETI I PREDNOSTI**

**Članak 7.**

Tražitelj potpore mora ispuniti sljedeće uvjete:

* + Predmet dodjele potpore mora se obavljati na području Zadarske županije.
  + Tražitelj nema nepodmirenih obveza prema državi
  + Tražitelj nema nepodmirenih obveza prema Zadarskoj županiji na dan potpisivanja Izjave o nepostojanju duga prema Zadarskoj županiji.
  + Tražitelj mora financirati troškove koji su predmet ovog Programa.
  + U Zahtjevu za prijavu potrebno je kod Opisa predmeta sufinanciranja projekta detaljnije obrazložiti predmet sufinanciranja, dok je kod Predmeta sufinanciranja potrebno odabrati predmet sufinanciranja.
  + Za sve priložene račune se mora dostaviti potvrda o plaćanju ukoliko račun nije plaćen gotovinski.
  + Cijeli iznos računa mora biti plaćen, inače se račun ne uvažava. Priznaje se i kartično plaćanje.
  + Računi koji su predmet sufinanciranja moraju biti izdani na podnositelja zahtjeva iz članka 5. ovog Programa (obrt/zadruga/trgovačko društvo).
  + Porez na dodanu vrijednost (PDV) nije prihvatljiv trošak, osim kod tražitelja potpore koji nisu obveznici PDV-a, a kojima PDV nije povrativ.
  + Prijeboj ili kompenzacija nije prihvatljiv način plaćanja.
  + Minimalni iznos pojedinačnog računa mora biti veći od 65,00 EUR-a s PDV-om.
  + Ako se podnositelj zahtjeva prijavi dva puta na istu mjeru, uzet će se u obzir datum zaprimanja zadnjeg zahtjeva.
  + Tražitelj potpore može se prijaviti na sve tri mjere, a za koje je ukupan maksimalan iznos koji se može odobriti 4.000,00 EUR-a.
  + Tražitelj potpore može se prijaviti na dvije mjere za koje je maksimalan iznos koji se može odobriti 5.000,00 EUR-a uključujući i iznos bonusa u slučaju da ostvaruje pravo.
  + Tehničku dokumentaciju mora izraditi ovlašteni inženjer ili ovlašteni arhitekt. Izjava ovlaštenog arhitekta i tisak gore navedene dokumentacije se ne uzimaju kao prihvatljiv trošak.
  + Proizvedena dugotrajna imovina koja je predmet sufinanciranja Mjere 2: Potpore za razvoj marikulture članka 2. ovog Programa mora biti u skladu sa člankom 1. Uredbe.
* Sukladno stavku 2. članku 3. Uredbe, ukupni iznos de minimis potpora koji je dodijeljen jednom poduzetniku **ne smije prelaziti 30.000,00 EUR-a u bilo** **kojem razdoblju od tri fiskalne godine**. Temeljem stavka 2.a. članka 3. Uredbe, država članica može odlučiti da ukupni iznos de minimis potpora dodijeljenih jednom poduzetniku ne smije prelaziti 40 000  EUR u bilo kojem razdoblju od tri fiskalne godine, pod uvjetom da država članica ima nacionalni središnji registar u skladu s člankom 6. stavkom 2. Uredbe. Kumulativni iznos de minimis potpora po državi članici dodijeljenih poduzetnicima koji se bave primarnom proizvodnjom proizvoda ribarstva i akvakulture u bilo kojem razdoblju od tri fiskalne godine ne smije prelaziti nacionalnu gornju vrijednost utvrđenu u Prilogu Uredbe. Gornje granice za de minimis potpore utvrđene u stavcima 2. i 2.a te nacionalna gornja vrijednost utvrđena u Prilogu primjenjuju se bez obzira na oblik de minimis potpore ili na cilj koji se nastoji postići tim prilogom te neovisno o tome financira li se potpora koju dodjeljuje država članica u cijelosti ili djelomično iz sredstava koja potječu iz Unije. Razdoblje od tri fiskalne godine određuje se na temelju fiskalnih godina koje poduzetnik primjenjuje u predmetnoj državi članici.
  + **Kod nepotpunog zahtjeva podnositelju se šalje zahtjev za nadopunu dokumentacije koju je potrebno dostaviti u roku od 7 dana od primitka zahtjeva.**

**VIII. PROVEDBA**

**Članak 8.**

Pregled i ocjenjivanje pristiglih zahtjeva uz ovlaštenje da od Tražitelja zatraži pojašnjenje ili nadopunu zahtjeva, odredi ili zatraži dodatne priloge, obavlja Povjerenstvo za odobravanje potpora iz područja marikulture na području Zadarske županije (u daljnjem tekstu: Povjerenstvo) koje imenuje župan na prijedlog Upravnog odjela za poljoprivredu, ribarstvo i EU fondove.

Povjerenstvo se sastaje po potrebi, ovisno o broju zaprimljenih prijava za potpore. Zahtjevi se obrađuju po redoslijedu zaprimanja.

Ako ukupan iznos odobrenih zahtjeva za potporu bude veći od osiguranih sredstava u Proračunu Zadarske županije, provest će se proporcionalno smanjenje odobrenog iznosa za sve potpore.

Na temelju prijedloga Povjerenstva, odluku o odobrenju potpora donosi župan Zadarske županije.

Odluka o odobrenju potpora se objavljuje na web stranici Zadarske županije.

Prigovor na odluku o odobrenju potpora se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visini sredstava.

Svim Tražiteljima potpore, koji su u roku podnijeli zahtjev za potporu, šalje se pisana obavijest o odobrenim/neodobrenim sredstvima potpore male vrijednosti.

Odobrena sredstva potpore se isplaćuju na žiro račun korisnika potpore.

Kontrolu namjenskog korištenja sredstava potpora provodi Povjerenstvo za kontrolu utroška sredstava za potpore iz područja marikulture na području Zadarske županije, a koje imenuje župan Odlukom, a na prijedlog Upravnog odjela za poljoprivredu, ribarstvo i EU fondove.

Ako se prilikom terenske kontrole potpore na licu mjesta nakon isplate sredstava utvrdi da je korisnik nenamjenski utrošio odobrena sredstva potpore, korisnik potpore je dužan isplaćena sredstva potpore vratiti u proračun Zadarske županije u roku od 7 dana od dana primitka pisane obavijesti o povratu sredstava te gubi pravo korištenja potpora Zadarske županije sljedećih pet godina.

Zahtjev za dodjelu potpora podnosi se isključivo putem SOM sustava, a sve upute vezane za Javni poziv biti će objavljene na web stranici Zadarske županije.

**IX. ZAVRŠNE ODREDBE**

**Članak 9.**

Ovaj Program stupa na snagu danom donošenja.

**ŽUPAN**

**Božidar Longin**